Berrio Plano

Berrio Plano (Berrioplano en castellano, Berriobeiti en basco) ye un municipio de Navarra situato en la comarca de la Cuenca de Pamplona. La suya población ye de 2.347 habitants (2006), en una superficie de 25,7 km² con una densidat de población de 91,32 hab/km².

 Cheografía 
Lo municipio ye formato por 10 concellos:

 Aizoáin
 Añézcar
 Artica
 Ballariáin
 Berrio Plano (Capital)
 Berrio Suso
 Elcart
 Larragueta
 Loza
 Oteiza de Berrio Plano.

 Toponimia 
En un documento de 1205 se cita con lo toponimo de Berrio a una zona situata a lo nord-ueste de la ciudat de Pamplona. Ixe toponimo s'ha relacionato prencipalment con la palabra castellana barrio y con la palabra basca berri (nuevo). Alfonso Irigoyen proponió una explicación antroponomica a lo toponimo pensando que podría derivar de lo hipotetico nombre de lo suyo antigo duenyo, dito Ferrino: Ferrino->Ferrio->Berrio, una evolución fonetica que ye consistent y posible seguntes los filologos.

En lo Libro de Rediezmo de 1268 amaneixen mentatas 3 poblacions que levan lo nombre de Berrio: Berruoçarr (l'actual Berrio Zar), Berrio de Sus (Berrio Suso) y Berrio de Ius (Berrio Plano). Berriozar provien de Berrio Zahar (Berrio Viello en idioma basco), asinas que estió la primera de las tres poblacions y talment la que se clamaba Berrio solo dica que amaneixioron las atras dos.

Berrio Suso y Berrio Plano son una a lo costato de l'atra, estando un poquet mas alto la primera (465 m). Suso significa en aragonés medieval d'alto y chuso significa baixo. Asinas i veyemos que la palabra plano substituyó a chuso prenendo o significato que ye mas baixo u en una zona mas plana (como en los monts Pireneus cuan dicen me'n baixo ta tierra plana los pastors de las partes altas de las vals cuan baixan ta las partes baixas de la mesma val). Asinas lo nombre que ha preso lo castellano ye un toponimo que responde a la fonetica de lo romance navarro.

Los nombres bascos de los dos lugars son Berriogoiti y Berriobeiti, literalment Berrio d'alto y Berrio de baixo, y s'han conservato en la val d'Uzama.

En 1991 cuan se creya un municipio con la mas gran parte de los concellos de la zendea d'Ansoáin, y mancando atro millor, s'eslió Berrioplano por estar este lugar on ye la casa lugar.

 Demografía 

 Se veiga tamién 
 Lista de municipios de Navarra


Categoría:Localidaz de Navarra